Ora suwe ing Frankrijk ana gegeran têmênan, paprentahan praja digawe sungsang bêwana balik (Fransche Revolutie). Prabu Lodewijk XVI kêcêkêl ing bala kraman, kinunjara. Praja-praja kaya ta Oostenrijk lan Pruisen, ngancam arêp nggêmpur kutha Parijs mênawa Lodewijk nganti dipisakit gêdhene disedani. Ewadene ing taun1793 sang nata sagarwane mêksa disedani, srana piranti kang jênênge "Guillotine".
